Vatnorm Dagsson

Vatnorm Dagsson, eller Orm Dagsson,Snorre og forfatteren av Morkinskinna kaller ham Vatnorm, mens forfatteren av Fagerskinna kaller ham Orm. var en lendmann i borgerkrigstiden i Norge. Han var sønn av den grenlandske høvdingen Dag Eilivsson på Bratsberg og bror av den kjente lendmannen Gregorius Dagsson. 

Vatnorm omtales både i Snorres Haraldssønnenes saga, i Fagerskinna og i Morkinskinna som leder for kong Inge Krokryggs lendmenn i Tønsberg. Da danske kong Erik Emune kom til Viken i 1137, forteller sagaskriverne at han prøvde å legge til i Tønsberg, uten å lykkes, fordi Vatnorm og flere av kong Inges lendmenn forsvarte byen.Snorre: Haraldssønnenes saga, kap. 3. Fagerskinna: kap. 98.
Litt senere omtales Vatnorm igjen, da han skulle forsvare Viken mot tronpretendenten Sigurd Slembe. Ved Portør greide Sigurd å ta skipet Vatnorm hadde styringen over. Både Snorre og forfatteren av Morkinskinna gjengir et kvad om denne hendelsen:Snorre: Haraldssønnenes saga, kap. 5, Morkinskinna: 292

Vel verget seg ikke
Vatnorm i Portør.

Kanskje ble Vatnorm drept i dette slaget, for vi hører ikke mer om ham i sagaene. Broren Gregorius ble kort tid etter lendmann for kong Inge.Snorre: Haraldssønnenes saga, kap. 21

 Referanser 

 Litteratur 
Fagerskinna, oversatt av Edvard Eikill. Saga bok, Stavanger 2007
Morkinskinna, oversatt av Kåre Flokenes. Dreyer bok, Stavanger 2004
Snorre: Norges Kongesagaer, oversatt av Anne Holtsmark. Gyldendal, Oslo 1979

Kategori:Nordmenn fra norrøn tid
Kategori:Norske lendmenn
Kategori:Nordmenn fra middelalderen
Kategori:Borgerkrigstiden